جمهور باشقانی رجب طیب اردوغان ت.ر.ت 1 کانالیندا یاییم‌لانا‌جاق "کوت العماره" سریا‌لی‌نین تقدیمات مراسیمینه قاتیلدی.
آنکارا بئش تپه میللی کنگره و مدنیت مرکزینده کئچیریلن تقدیماتدا جمهور باشقانی اردوغان خانیمی امینه اردوغان ایله بیرلیکده سریالین ایلک بؤلومونو ایزله‌دی.
بؤلومون نمایشی بیتدیک‌دن سونرا جمهور باشقانی رجب طیب اردوغان خانیمی امینه اردوغان، باش ناظیر بینالی ییلدیریم و خانیمی سمیحا ییلدیریم ایله سریالین یارادیجی هئیتی ایله خاطره فوتوسو چکدیردی.
کوتول-عماره محاصره‌سی بیرینجی دونیا ساواشی‌نین عراق جبهه‌سینده اینگیلتره و متفیق‌لری‌نین قوشون‌لاری ایله عثمانلی اردوسو آراسیندا اولان محاصره دؤیوشودور.
عثمانلی عسگری‌نین اینگیلیس ساواش اوچاغینی توفنگله وورا‌راق دوشوردوگو بو دؤیوشده 13 مین اینگیلیس عسگری، ژنرالی و ظابطی اسیر آلینیب. اینگیلتره و متفیق‌لری‌نین دؤیوشچولری‌نین 23 مینی بو دؤیوشده اؤلوب و یارالانیب. اینگیلیس تاریخچی‌سی جیمز مورس کوتول-آماره محاصره‌سینی بؤیوک بریتانیانین حربی تاریخی‌نین ان آلچاق شرط‌لی تسلیمی آدلاندیریب.
کوت العماره سریا‌لی 18 ژانویه، جمعه آخشامی گونو ت.ر.ت 1-ین اکرانیندا یاییم‌لانا‌جاق.
